./data/phi0914/phi00133/phi0914.phi00133.perseus-lat1.xml
Titus Livius (Livy)
FuriusPurpurio  alter consul per tribum Sapiniam in Boios venit          iam castro Mutilo              adpropinquabat, cum veritus, ne intercluderetur simul a Bois Liguribusque, exercitum eadem via, qua adduxerat, reduxit et magno circuitu per aperta eoque tuta loca ad collegam pervenit               inde iunctis exercitibus primum Boiorum agrum usque ad Felsinam oppidum populantes peragraverunt               ea urbs ceteraque circa castella et Boi fere omnes praeter iuventutem, quae praedandi causa in armis erat — tunc in devias silvas recesserat —, in deditionem venerunt               in Ligures inde traductus exercitus  Boi neglegentius coactum agmen Romanorum, quia ipsi procul abesse viderentur, inproviso aggressuros se rati per occultos saltus secuti sunt               quos non adepti, Pado repente navibus traiecto Laevos Libuosque cum pervastassent, redeuntes inde per Ligurum extremos fines cum agresti praeda in agmen incidunt Romanum               proelium celerius acriusque commissum, quam si tempore locoque ad certamen destinato praeparatis animis concurrissent               ibi, quantam vim ad stimulandos animos ira haberet, apparuit; nam ita caedis magis quam victoriae avidi pugnarunt Romani, ut vix nuntium cladis hosti relinquerent          ob has res gestas consulum litteris              Romam adlatis supplicatio in triduum decreta est  brevi post Marcellus consul Romam venit, triumphusque ei magno consensu patrum est decretus               triumphavit in magistratu de Insubribus Comensibusque; Boiorum triumphi spem collegae reliquit, quia ipsi proprie adversa pugna in ea gente evenerat, cum collega secunda               multa spolia hostium captivis carpentis travecta, multa militaria signa; aeris lata trecenta viginti milia, argenti bigati ducenta triginta quattuor milia               in pedites singulos dati octogeni aeris, triplex equiti centurionique